ร้านที่เราจะมากินกันในวันนี้ตั้งอยู่ตรงหัวสะพานทางเข้าบ้านเราเองเรย เป็นร้านที่มีคนมานั่งกินและซื้อกลับบ้านค่อนข้างเยอะ เนื่องจากขายราคาถูกและทำอาหารรวดเร็ว คนรอไม่นาน เมนูที่ร้านนี้ทำก็จะเป็นก๋วยเตี๊ยวต่างๆ มีทั้งน้ำตก เย็นตาโฟ ต้มยำ แห้ง โดยที่เราสั่งมาวันนี้เป็น เส้นเล็กเย็นตาโฟ และก็เส้นเล็กน้ำตก โดยร้านเย็นตาโฟจะให้เครื่องค่อนข้างเยอะ เครื่องจะเป็นพวกเกี๊ยว กากหมู มีลูกชิ้นปลา และปลาหมึกกรอบปริมาณก็พอสมควรกับราคาชามละ 20 บาท เส้นเล็กเหนียวนุ่ม รสชาติสของเย็นตาโฟ หวานๆเค็ม ตัวซอสแดงช่วยทำให้รสชาติกลมกล่อมอร่อย เครื่องต่างๆเยอะเต็มชาม ส่วนน้ำตกรสชาติเฉยๆ ตัวน้ำซุปตอนแรกรสชาติค่อนข้างจืด แต่ก็เข้มข้นดีนะ โดยส่วนตัวชอบเย็นตาโฟมากกว่า การบริการดี มีน้ำให้ดื่มฟรี และรวดเร็วทันใจคนหิวๆ